Alwar Niklander

Karl Alwar Niklander (29. lokakuuta 1875 Mäntsälä – 11. kesäkuuta 1969Meteli.net) oli suomalainen liikemies. Hän sai kauppaneuvoksen arvon 1921 ja kauppatieteiden kunniatohtorin arvon 1955. Hän oli Rake Oy:n toimitusjohtaja 1906–1947. Hän oli myös säveltäjä. Hänen sävellyksiään ovat esimerkiksi sinfonia Caduceus ja Simeonin pako.Otavan Iso tietosanakirja, Otava 1968, osa 6, p. 402 Alwar Niklanderin pojanpoika on kirjailija Hannu Niklander.

Niklander kävi Helsingin suomalaista normaalilyseota ja suoritti 1893 Helsingin kauppaopiston päästötutkinnon. Hän oli sitten työssä eri puutavara- ym. liikkeissä  vuoteen 1906 saakka, jolloin hänestä tuli Helsingin Rakennusainekauppa Oy:n, myöhemmin Rake Oy, toimitusjohtaja. Niklander oli myös Koskensaaren naulatehtaan johtajana vuodesta 1910 lähtien.Kenttämies : Pohjolan, Imatran ja Kullervon asiamieslehti, 01.10.1935, nro 10, s. 14, Kansalliskirjaston digitaaliset aineistot

Niklander oli Unkarin konsulina 1921–1929. Hän oli Helsingin kaupunginvaltuuston jäsenenä, rautatiehallituksen neuvottelukunnan jäsenenä ja puolustusministeriön hankinta-asioitten neuvottelukunnan puheenjohtajana. Niklander kuului Kansallis-Osake-Pankin ja Vakuutusyhtiö Pohjolan hallintoneuvostoihin ja Pohjoismaiden Rautakauppiasjärjestöjen pysyvään komiteaan. Hän oli Suomen Rauta- ja Koneliikkeiden yhdistyksen varapuheenjohtaja sekä Rautakonttori Oy:n hallintoneuvoston ja Rautakauppojen Osakeyhtiön johtokunnan jäsen.

Lähteet

 Aiheesta muualla 
 Pikapiirtoja autoilun aikakaudelta virtaviivaiseen Buickiin. Kauppaneuvos Alvar Niklanderia haastattelemassa, Automme ja me : autolle ja autoilulle omistettu aikakauslehti, 01.01.1938, nro 4, s. 4, Kansalliskirjaston digitaaliset aineistot

Luokka:Suomalaiset liikemiehet
Luokka:Suomalaiset yritysjohtajat
Luokka:Suomalaiset säveltäjät
Luokka:Helsingin kaupunginvaltuutetut
Luokka:Kauppaneuvokset
Luokka:Vuonna 1875 syntyneet
Luokka:Vuonna 1969 kuolleet